CELEX: 62014CN0537
Language: et
Date: 2014-11-25 00:00:00
Title: Kohtuasi C-537/14: Debonair Trading Internacional Ld a 25. novembril 2014 esitatud apellatsioonkaebus Üldkohtu (kolmas koda) 23. septembri 2014 . aasta otsuse peale kohtuasjas T-341/13: Groupe Léa Nature SA versus Siseturu Ühtlustamise Amet (kaubamärgid ja tööstusdisainilahendused)

13.4.2015   
            
            
               ET
            
            
               Euroopa Liidu Teataja
            
            
               C 118/12
            
         Debonair Trading Internacional Lda25. novembril 2014 esitatud apellatsioonkaebus Üldkohtu (kolmas koda) 23. septembri 2014. aasta otsuse peale kohtuasjas T-341/13: Groupe Léa Nature SA versus Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-537/14)
   (2015/C 118/16)
   Kohtumenetluse keel: inglise
   
      Pooled
   
   
      Apellant: Debonair Trading Internacional Lda (esindajad: advocate D. Selden, barrister T. Alkin)
   
      Teised menetlusosalised: Siseturu Ühtlustamise Amet (kaubamärgid ja tööstusdisainilahendused), Groupe Léa Nature SA
   
      Apellandi nõuded
   
   
               —
            
            
               Tühistada kohtuotsus, millega tühistati apellatsioonikoja otsus;
            
         
               —
            
            
               saata kohtuasi tagasi Üldkohtusse asjaomaste kaubamärkide sarnasuse küsimuses uuesti läbivaatamiseks;
            
         
               —
            
            
               mõista Euroopa Kohtu ja Üldkohtu menetluse kulud välja vastustajalt.
            
         
      Väited ja peamised argumendid
   
   
               1.
            
            
               Apellant esitab kaks õigusväidet: määruse nr 2007/2009 (1) artikli 8 lõike 1 punkti b ja artikli 8 lõike 5 rikkumine. Kokkuvõtvalt seisnevad apellandi väited selles, et Üldkohus ei kohaldanud asjaomaste kaubamärkide analüüsi raames väljakujunenud kohtupraktikat, mille tagajärjel tegi vale järelduse, et need kaubamärgid ei ole üldse sarnased.
            
         
               2.
            
            
               Esiteks oleks Üldkohus, olles tuvastanud kaubamärkide foneetilise sarnasuse ühise osa „so” alusel, pidanud tegema järelduse, et need kaubamärgid on igakülgselt sarnased vähemalt selles osas. Üldkohtu järelduse sarnasuse puudumise kohta, vaatamata ühisele foneetilisele osale, tingis artikli 8 lõike 1 punkti b/artikli 8 lõike 5 kohaldamiseks vajaliku sarnasuse olemust ja määra käsitleva väljakujunenud kohtupraktika kohaldamata jätmine.
            
         
               3.
            
            
               Teiseks oleks Üldkohus, olles tuvastanud kaubamärkide foneetilise sarnasuse, pidanud tegema järelduse, et need on sisuliselt samadel põhjustel ka visuaalselt sarnased (ja seega ennekõike sarnased artikli 8 lõike 1 punkti b/artikli 8 lõike 5tähenduses). Üldkohtu järelduse nende kaubamärkide sarnasuse puudumise kohta, vaatamata ühisele visuaalsele osale „so”, tingis väljakujunenud kohtupraktika kohaldamata jätmine, analüüsides osa „so” visuaalset mõju kaubamärkidele.
            
         
      (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT L 78, lk 1).